wickkiey/tamil-wikipedia-chunked huggingface dataset:
# கடம் பத்மஜா ரெட்டி

**கடம் பத்மஜா ரெட்டி** (Gaddam Padmaja Reddy பிறப்பு: 1 ஜனவரி 1967) ஓர் இந்தியக் குச்சிப்புடி நிபுணர் மற்றும் இசை ஆசிரியர் ஆவார். புராணங்கள், சமகால சமூகப் பிரச்சினைகள் ஆகியவற்றக் கருப்பொருளாகக் கொண்டு இவர்நடன நிகழ்ச்சிகளை நிகழ்த்துகிறார். குச்சிப்புடியில் காட்சி நடன வடிவமான காகதியம் இவரது சிறப்பாகும். 2006 ஆம் ஆண்டில் கலா ரத்னா விருதும், 2015 ஆம் ஆண்டில் இந்தியாவின் மிக உயர்ந்த கலை விருதான சங்கீத நாடக அகாதமி விருதும், 2022 ஆம் ஆண்டிற்கான இந்தியாவின் நான்காவது மிக உயர்ந்த குடிமை விருதான பத்மஸ்ரீ விருதும் அவருக்கு வழங்கப்பட்டன.
# கடம் பத்மஜா ரெட்டி

## இளமை வாழ்க்கை.

பத்மஜ ரெட்டி 1967 ஜனவரி 1 அன்று ஆந்திரப் பிரதேசத்தின் கிருஷ்ணா மாவட்டத்தில் உள்ள பாமருவில் ஜி. வி. ரெட்டி மற்றும் சுவராஜ்யாலட்சுமி ஆகியோருக்கு ரெட்டி குடும்பத்தில் பிறந்தார். இவரது குடும்பம் யூசுப்குடாவில் வசித்து வந்தது. அவர் செயின்ட் தெரசா பள்ளியிலும் பின்னர் ரெட்டி கல்லூரியிலும் கல்வி பயின்று இளங்கலை கலை பட்டம் பெற்றார் . She graduated in Bachelor of Arts.
# கடம் பத்மஜா ரெட்டி

## குச்சிப்புடி நடனம்

பத்மஜா இந்திய நடனக் கலைஞர் ஷோபா நாயுடுவிடம் குச்சிப்புடியில் பயிற்சி பெற்றார். சமூகப் பிரச்சினைகளைத் தவிர, புராணங்கள் சம்பந்தப்பட்ட நடன நிகழ்வுகளையும் பத்மஜா நிகழ்த்டுகிறார். அவரது புராண படைப்புகளில் சில *பாமகலாபம்*, மகிஷாசுர மர்தினி, *நவதுர்கலு* மற்றும் காகத்தியம் ஆகியவை அடங்கும்.  
அவர் தனது மகன் பிரணவின் பெயரிடப்பட்ட "பிரணவ் இன்ஸ்டிடியூட் ஆஃப் குச்சிப்புடி டான்ஸ்" அகாடமியில் குச்சிப்புடியை மற்றவர்களுக்குக் கற்பிக்கிறார்.
</ref>
# கடம் பத்மஜா ரெட்டி

## காகதீயம்

கதாபாத்திரத்தில் காகதீயம் என்ற நடன நிகழ்வில் பத்மஜா]]
தெலுங்கானா கலாச்சாரத்தை அடிப்படையாகக் கொண்ட ஒரு பாரம்பரிய நடன வடிவத்தை உருவாக்க விரும்புவதாக ரெட்டி ஒரு நேர்காணலில் கூறினார். காகத்திய வம்சத்தின் காலத்தில் ராமப்பா கோயில், சிற்பம் மற்றும் நடன வடிவங்களின் வரலாறு மற்றும் கருப்பொருள்களை அடிப்படையாகக் கொண்ட குச்சிப்புடி பாரம்பரிய காட்சி நடன வடிவமான காகதியத்தை பத்மஜா உருவாக்கினார். இரண்டு பிரிவுகளைக் கொண்ட இந்த நடன வடிவத்தின் நடனக் கருத்தானது ராமப்பா கோயில், ஆயிரம் தூண் கோயில் மற்றும் வாரங்கல் கோட்டை பற்றிய தனது ஆராய்ச்சியை அடிப்படையாகக் கொண்டது என்று அவர் கூறினார். இவரைப் பொறுத்தவரை, இது 13 ஆம் நூற்றாண்டின் நடன வடிவங்களை ஆவணப்படுத்தும் *நிருத்த ரத்னாவளிஎன்ற* காகதியர்<nowiki/>களின் இராணுவத் தளபதியான ஜெயப சேனானி எழுதிய ஒரு நூலை அடிப்படையாகக் கொண்டது. நடனத்தின் முதல் பகுதி பிப்ரவரி 2017 இல் நிகழ்த்தப்பட்டது, இரண்டாவது பகுதி டிசம்பர் 2021 இல் வழங்கப்பட்டது.  
பத்மஜா இந்தப் புத்தகத்தை மேலும் படிக்கவும், எதிர்கால நிகழ்ச்சிகளில், தனது இரண்டு பிரிவுகளாக நிகழ்த்தும் காகதீய நடன நிகழ்வில் தற்போது நடனத்தில் எடுத்துக்கொள்ளப்படாத நிருத்த ரத்னாவளியின் நடனக் கருத்துக்களை முன்வைக்கவும் திட்டமிட்டுள்ளதாகக் கூறினார். 2006 ஆம் ஆண்டில், ஐக்கிய ஆந்திரப் பிரதேச அரசாங்கத்தால் அவருக்கு கலா ரத்னா விருது வழங்கப்பட்டது. 2015 ஆம் ஆண்டில் குச்சிப்புடிக்கு அவர் செய்த பங்களிப்புகளுக்காக இந்தியாவின் கலைகளில் மிக உயர்ந்த விருதான சங்கீத நாடக அகாடமி விருது அவருக்கு வழங்கப்பட்டது, மேலும் இந்த விருதைப் பெற்ற தெலுங்கானா முதல் நடனக் கலைஞர் ஆனார். பின்னர் 2022 ஆம் ஆண்டில், இந்திய அரசு அவருக்கு கலைத் துறையில் நாட்டின் நான்காவது மிக உயர்ந்த குடிமை விருதான பத்மஸ்ரீ விருதை வழங்கியது.
# கடம் பத்மஜா ரெட்டி

## தனிப்பட்ட வாழ்க்கை

முன்னாள் நாடாளுமன்ற உறுப்பினரும் சட்டமன்ற உறுப்பினருமான கடம் கங்கா ரெட்டி மகனான கடம் ஸ்ரீநிவாஸ் ரெட்டியை 1988 இல் பத்மஜா ரெட்டி மணந்தார். இவர்களுக்கு பிரணவ் என்ற மகன் உள்ளார்.அவர் ஹைதராபாத்தில் உள்ள பேகம்பேட்டையில் வசிக்கிறார்.
# மத்திய உருளைக்கிழங்கு ஆராய்ச்சி நிறுவனம்

**மத்திய உருளைக்கிழங்கு ஆராய்ச்சி நிறுவனம்** *(ICAR - CPRI) Central potato Research Institute:*
மத்திய உருளைக்கிழங்கு ஆராய்ச்சி நிறுவனம் இந்தியாவின் இமாச்சலப்பிரதேச மாநிலத்தின் சிம்லா நகரில் அமைந்துள்ளது. இந்தியாவின் பொது இலாப நோக்கமற்ற ஆராய்ச்சி நிறுவனமாகும். இது இந்திய அரசின் வேளாண்மை மற்றும் விவசாயிகள் அமைச்சகம் மற்றும் இந்திய வேளாண் ஆராய்ச்சி கவுன்சிலின் கீழ் செயல்படும் ஒரு தன்னாட்சி நிறுவனமாகும். இந் நிறுவனத்தின் தற்போதைய இயக்குநர் மருத்துவர். பிரஜேஷ் சிங் ஆவார்.
# மத்திய உருளைக்கிழங்கு ஆராய்ச்சி நிறுவனம்

## வரலாறு

உருளைக்கிழங்கு வகைகளை உருவாக்குதல் உருளைக்கிழங்கு சாகுபடியை விரிவுபடுத்துதல் மற்றும் உள்ளுர் நிலைமைகளுக்கு ஏற்ற சாகுபடி நுட்பங்களை உருவாக்குதல் ஆகியவற்றை நோக்கமாகக் கொண்டு, இந்திய அரசின் அப்போதைய ஆலோசகர் சர் ஹெர்பர்ட் ஸ்டீவர்டின் பரிந்துறையின் பேரில் ஆகஸ்ட் 1949 இல் பீகாரின் பாட்னாவில் இந்நிறுவனம் நிறுவப்பட்டது. 1956 ஆம் ஆண்டு உருளைக்கிழங்கு உற்பத்தியில் கலப்பின பணிகளை எளிதாக்குவதற்கும் விதை உருளைக்கிழங்கின் தரத்தை<ref> பராமரிப்பதற்கும் இந்த நிறுவனம் இமாச்சலப் பிரதேசத்தின் சிம்லாவிற்கு மாற்றப்பட்டது. மேலும் இது ஏப்ரல் மாதம் 1966 இல் இந்திய வேளாண் ஆராய்ச்சி கவுன்சிலுக்கு மாற்றப்பட்டது. பராமரிப்பதற்கும் இந்த நிறுவனம் இலாச்சலப் பிரதேசத்தின் சிம்லாவிற்கு மாற்றப்பட்டது.
# மத்திய உருளைக்கிழங்கு ஆராய்ச்சி நிறுவனம்

## பிராந்திய நிலையங்கள்

- பிராந்திய நிலையம், மோடிபுரம் மீரட், (உ.பி)
- பிராந்திய நிலையம், சலந்தர், (பஞ்சாப்)
- பிராந்திய நிலையம், பாட்னா, (பீகார்)
- பிராந்திய நிலையம், குவாலியர் (ம. பி)
- பிராந்திய நிலையம், சில்லாங், (மேகாலயா)
- பிராந்திய நிலையம், ஊ்ட்டி, (தமிழ்நாடு)
- பிராந்திய நிலையம், குஃப்ரி-ஃபாகு பிரிவு, (சிம்லா எச்.பி)
- பிராந்திய நிலையம், ராஜ்குரு நகர் புனே, (மகாராட்டிரம்)
# ஜுபின் கார்க்

**ஜூபீன் கார்க்** (18 நவம்பர் 1972 – 19 செப்டம்பர் 2025) என்பவர் ஒரு இந்திய இசைக் கலைஞராவார். இவர் அசாமி, வங்காளம், இந்தி போன்ற மொழித் திரைப்படங்களிலும் தனியார் இசை நிகழ்ச்சிகளிலும் பாடியுள்ளார். மேலும் பிஷ்ணுப்ரியா மணிப்புரீ, ஆதி, போடோ, திம்மசா, ஆங்கிலம், கோல்பரியா, குஜராத்தி, கன்னடம், கரிபி, மலையாளம், மராத்தி, நேபாளி, போச்புரி, ஒடியா, நாகபுரி, சமசுகிருதம், சிந்தி, தமிழ், தெலுங்கு, திவா, உருது உள்ளிட்ட நாற்பத்திற்கும் மேற்பட்ட மொழிகளில் பாடியுள்ளார். ஆனந்தலஹரி, தோல், டொதரா, நூதன முரசுகள், கித்தார், சுபிலம், ஆர்மோனியம், மாண்டலின், மின்னணு விசைப்பலகை, கைம்முரசு இணை, மேலும் பல மோதுகைக்கருவிகளையும் வாசித்துள்ளார். அசாமின் பிரபலமான இசைக்கலைஞராகவும் அதிகம் ஊதியம் பெற்ற பாடகராகவும் இருந்துள்ளார். 33 ஆண்டுக் கால கலைவாழ்வில் 40,000+ பாடல்களைப் பாடியுள்ளார்.
# ஜுபின் கார்க்

## தனி வாழ்க்கை

1972 நவம்பர் 18 இல் மேகாலய துரா நகரில் மோகினி மோகன் மற்றும் இலி போர்தகூர் என்கிற அசாமிய பிராமணக் குடும்பத்தில் பிறந்தார். சூபின் மேத்தா நினைவாக இவருக்கு ஜூபின் போர்தகூர் எனப் பெயரிடப்பட்டது. தனது இரண்டாம் பெயரை கார்க் எனப் பின்னாளில் மாற்றிக் கொண்டார். ஜூபீனின் பூர்வீகக் குடும்பமானது அசாம் மாநில ஜோர்ஹாட் மாவட்ட ஜஞ்சியைச் சேர்ந்ததாகும். இவரது தந்தை நீதித் துறை நடுவராகவும் பாடலாசிரியராகவும் இருந்துள்ளார். இவரது தாய் ஒரு பாடகராவார். ஜோர்ஹாட்டிலுள்ள கார்மேல் பள்ளியில் தொடக்கக் கல்வியைக் கற்றார். பிஜ்னி உயர்நிலைப்பள்ளியிலும் தமுல்போர் மேல்நிலைப்பள்ளியிலும் பள்ளிப் படிப்பை முடித்தார். ஜே.பி.பல்கலைக்கழகத்தில் உயர் நிலைக் கல்வியை முடித்தார். பி. போராக் கல்லூரியில் பட்டப்படிப்பிற்குச் சேர்ந்தார் ஆனால் 1991 இல் இடைநிற்றல் அடைந்து பாடுவதில் கவனம் செலுத்தத் தொடங்கினார். கோலாகாட்டில் ஆடை வடிவமைப்பாளராக இருந்த கரிமா சைக்கியாவைச் சந்தித்து 2002 பிப்ரவரி 4 ஆம் நாள் திருமணம் செய்து கொண்டார். இவர் தன்னைச் சாதி சமயமற்றவராக அறிவித்துக் கொண்டார்.
# ஜுபின் கார்க்

## பொது வாழ்வு

சமூகம், சமயம், அரசியல்வாதி தொடர்புடைய சம்பவங்களுக்கு அச்சமில்லாத வெளிப்படையான இவரின் பேச்சுக்கள் கவனம் பெற்றன. தனது சிறந்த பாடல்கள் மது குடித்த பின்னர் உருவாக்கியவை என்று மதுப்பழக்கத்தை வெளிப்படையாகப் பேசினார். அசாமில் நடைபெற்ற இந்தியக் குடியுரிமை திருத்தச் சட்டப் போராட்டங்கள் பலவற்றில் கலந்து கொண்டார். ஊழல் அரசியல்வாதிகள் குறித்து இவர் பாடிய *போலிடிக்ஸ் நகொரிபா பந்து* என்ற பாடல் அதிகமாகக் கவனம் பெற்றது. 2013 இல் ஒரு சிறுவனைக் கைநீட்டி அடித்ததற்கு 2017 இல் மூன்று மாதம் சிறைத் தண்டனை பெற்றார். 2018 இல் தடகள வீரர் ஹிமா தாசுவிடம் கோழிக்கறி சாப்பிடுவதற்குப் பதில் மாட்டிறைச்சி சாப்பிடச் சொன்னார்.இந்தக் கருத்து அசாம் முழுவதும் சர்ச்சையானது பூபேன் அசாரிகாவிற்கு வழங்கப்பட்ட பாரத ரத்னா விருதை விமர்சித்து இவரின் குறுங்காணொளி 2019 இல் அதிகம் பேசுபொருளானது. இது தொடர்பாக பாரதிய ஜனதா கட்சியின் சத்யா ரஞன் போராக் ஹொஜாய் மாவட்டக் காவல் நிலையத்தில் முதல் தகவல் அறிக்கை பதிவு செய்தார்.
2019 இல் சில பிராமணர்கள் சுட்டுக் கொல்லப்பட வேண்டும் என்று கருத்து தெரிவித்துப் பின்னர் தனது கருத்திற்கு வருத்தம் தெரிவித்தார். கிருட்டிணன் கடவுளல்ல மனிதன் என்று 2024 ஏப்ரலில் நடைபெற்ற ஒரு பிஹு கச்சேரியில் கூறினார் இதன் காரணமாக மாஜுலி மாவட்டத்திற்குள் நுழையத் தடைசெய்யப்பட்டார்.
தனது *கலகுரு ஆடிஸ்டே அறக்கட்டளை* மூலம் பலவேறு தொண்டுப் பணிகளைச் செய்து வந்துள்ளார். தனது திரைப்படமான கஞ்சன்ஜங்கா மூலம் அசாம் மாநில தேர்வாணையத்தில் நடைபெறும் ஊழலைப் பற்றி பேசியுள்ளார். வெள்ளத்தால் பாதிக்கப்பட்ட மக்களுக்காக கால்பந்து போட்டியில் விளையாடி நிதி திரட்டியுள்ளார். 2021 மே காலக்கட்டத்தில் கொரோனாவைரசுத் தொற்றின் போது குவகாத்தியிலுள்ள தனது இரண்டடுக்கு வீட்டை கொரோனா சிகிச்சைக்குப் பயன்படுத்த அனுமதித்தார்.
# ஜுபின் கார்க்

## இறப்பு

2025 செப்டம்பர் 19 அன்று சிங்கப்பூர் நாட்டின் புனித ஜான் தீவு கடற்கரையில் உயிர்க் கவசமின்றிக் கடலில் நீச்சலடிக்கச் சென்று உயிரிழந்தார். நீரில் மூழ்கியவுடனே மீளுயிர்ப்புச் சுவாசம் அளிக்கப்பட்டு சிங்கப்பூர் தேசிய மருத்துவமனைக்கு அழைத்துச் செல்லப்பட்டார், அங்கு இவர் இறந்து விட்டதாக உறுதி செய்யப்பட்டது.  
இந்தியாவின் பிரதமர் நரேந்திர மோதி, எதிர்க்கட்சித் தலைவர் இராகுல் காந்தி, அசாம் முதல்வர் ஹிமாந்த பிஸ்வாஸ் சர்மா, மேற்கு வங்க முதல்வர் மம்தா பானர்ஜி உள்ளிட்ட முக்கிய ஆளுமைகள் இவரின் இறப்பிற்கு இரங்கல் தெரிவித்தனர். அசாமில் மூன்று நாள் துக்கம் அனுசரிக்கப்பட்டது. ஆமிர் கான், கங்கனா ரனாத், இசையமைப்பாளர் ஏ. ஆர். ரகுமான், மூத்த பாடகர் ஹரிஹரன், பாடகர்கள் அலிஷா சினாய், மகாலட்சுமி ஐயர், கல்பனா படோவரி, ஷில்பா ராவ், சுனிதி சௌஹான், சகாரிகா, சிரேயா கோசல், தராலி சர்மா உள்ளிட்ட கலைத்துறையினரும் தங்களது இரங்கலைப் பகிர்ந்தனர்.
# ஆரம்ப மின் வழங்கல்

**ஆரம்ப மின் வழங்கல்** *( Jump Start )* ஒரு வாகனத்தின் மின்கலம் முழுமையாக மின்சாரம் இழந்தால், அந்த வாகனத்தின் இயந்திரம் தொடங்காது. இந்நிலையில் மற்றொரு வாகனத்தின் செயலில் உள்ள மின்கலத்திலிருந்து மின்சாரம் பெறும் முறையை ஆரம்ப மின் வழங்கல் அல்லது மின் உதவி துவக்கம் என அழைக்கப்படுகிறது. இந்த முறை பொதுவாக “ஜம்ப் ஸ்டார்ட் / Jump Start” என ஆங்கிலத்தில் அழைக்கப்படுகிறது.  
உதவி துவக்கம் செய்யும் போது, ஒரு நன்கு செயல்படும் வாகனத்தின் மின்கலத்திலிருந்து மின்சாரம் இல்லாத வாகனத்திற்கு நேரடியாக மின்சாரம் வழங்கப்படுகிறது. இதற்காக இரட்டை மின்கம்பிகள் (“ஜம்பர் கம்பிகள்-Jumper Cable”) பயன்படுத்தப்படுகின்றன. இந்த கம்பிகளின் ஒரு முனை செயலில் உள்ள மின்கலத்துடன் இணைக்கப்படும்; மற்ற முனை மின்சாரம் இல்லாத வாகனத்தின் மின்கலத்துடன் இணைக்கப்படும். இதன் மூலம் தேவையான மின்சாரம் கடந்து, இயந்திரம் துவங்கும். இயந்திரம் துவங்கிய பிறகு, வாகனத்தின் உள் மின்சார உற்பத்தி அமைப்பு (Alternator) மின்கலத்தை மீண்டும் நிரப்பும்.  
உதவி துவக்கம் செய்யும்போது சில பாதுகாப்பு நடைமுறைகள் கடைப்பிடிக்கப்பட வேண்டும். மின்கலத்தின் குறியீடுகள் தவறாக இணைக்கப்படக் கூடாது. சிவப்பு நிற கம்பி நேர்ம்ம திசையில் (பாசிட்டிவ்) இணைக்கப்பட வேண்டும். கருப்பு நிற கம்பி எதிர்ம்ம திசையில் (நெகட்டிவ்) இணைக்கப்பட வேண்டும். மேலும், மின்கலத்தின் அருகில் தீப்பொறி அல்லது புகை உருவாகும் பொருட்கள் வைக்கக் கூடாது, ஏனெனில் மின்கலத்திலிருந்து உமிழும் வாயு வெடிக்கும் அபாயம் உண்டு.  
இந்த முறை தற்காலிகமான தீர்வாகப் பயன்படும். மின்கலம் பழுதடைந்திருந்தால், அதை மாற்றி புதிய மின்கலத்தை பொருத்துவது நிலையான தீர்வாகும்.  
மற்றொரு வாகனத்தைப் பயன்படுத்தாமல், தனிப்பட்ட மின்கலத் தூண்டி (Jump starter) அல்லது மின்னேற்றி (Battery charger) மூலமாகவும் வாகனத்தை இயக்க முடியும்.
# ஆரம்ப மின் வழங்கல்

## மிகவும் குளிர்ந்த நாடுகள்

மிகக் குறைந்த வெப்பநிலையில், ஊர்தியின் மின்கலத்தினுள் நிகழும் இரசாயனச் செயல்பாடுகள் (வேதியியல் மாற்றங்கள்) மெதுவாகிவிடுகின்றன. இதன் விளைவாக, மின்கலத்தின் ஆற்றல் (சக்தி) குறைகிறது. இந்தச் சூழ்நிலையில், ஊர்தியை இயக்கத் (ஸ்டார்ட் செய்யத்) தேவையான முழு மின்சாரத்தையும் அதனால் வழங்க முடிவதில்லை. குளிர்ச்சி அதிகமாகும்போது, இயந்திரத்தினுள் உள்ள எண்ணெய் (உராய்வைத் தடுக்கும் திரவம்) கெட்டியாகிவிடுகிறது. இந்த கெட்டியான எண்ணெயைத் தாண்டி, இயந்திரத்தைச் சுழற்றி, அதைச் செயல்பட வைக்க அதிகப்படியான ஆற்றல் தேவைப்படுகிறது. எனவே, குறைவான ஆற்றல் கொண்ட மின்கலம், அதிக ஆற்றல் தேவைப்படும் இயந்திரத்தை இயக்க முயற்சிக்கும்போது, அது சோர்வடைந்து (தோல்வியடைந்து) விடுகிறது. இதனால், ஊர்தியை மீண்டும் இயக்க, வேறொரு ஊர்தியின் அல்லது கருவியின் மின் உதவியை நாட வேண்டியுள்ளது.
# விக்கிப்பீடியா:Statistics/weekly/12-Oct-2025
# காமாக்யா பிரசாத் தாசா

**காமாக்யா பிரசாத் தாசா** (*Kamakhya Prasad Tasa*)(பிறப்பு: சூன் 1,1975) என்பவர் இந்திய அரசியல்வாதியும் தற்போது இந்திய நாடாளுமன்ற மக்களவை உறுப்பினராகவும், 2023 முதல் பாரதிய ஜனதா கட்சி (பாஜக) தேசிய செயலாளராகவும் உள்ளார். இவர் 2014 முதல் 2019 வரை ஜோர்ஹாட் மக்களவைத் தொகுதியின் உறுப்பினராகவும், 2013 முதல் 2017 வரை அசாமில் பாஜகவின் மாநில துணைத் தலைவராகவும் இருந்தார். வலுவான மற்றும் கணிசமான பின்தொடர்பவர்களைக் கொண்ட ஒரு வலிமையான தலைவராக காமாக்யா பிரசாத் தாசா கருதப்படுகிறார். அசாம் முழுவதும் குடியேறிய பல்வேறு சாதி குழுக்களில், குறிப்பாக மாநிலத்தின் தேயிலைத் தோட்டங்களில் வேலை தேடி வந்தவர்களில் பாஜகவின் செல்வாக்கு வளர்ந்து வருவதற்கு இவர் பெருமைப்படுகிறார். இந்தியாவின் வடகிழக்கு பகுதி முழுவதிலும் பாரதிய ஜனதா கட்சியின் (பிஜேபி) வெற்றிக்கு, அசாமின் தற்போதைய முதலமைச்சரான வடகிழக்கு ஜனநாயகக் கூட்டணியின் ஒருங்கிணைப்பாளர் இமந்தா பிசுவா சர்மாவுடன் ஒரு கட்சித் தலைவராக இவரது பங்கு முக்கியமானது.
# காமாக்யா பிரசாத் தாசா

## ஆரம்பகால வாழ்க்கை

அசாமின் தேயிலை பழங்குடியினத்தைச் சேர்ந்த காமாக்யா பிரசாத் தாசா, அசாமின் ஜோர்ஹாட்டில் உள்ள ஹட்டிகர் தேயிலை தோட்டத்தில் தேவராம் தாசாவுக்கு மகனாகப் பிறந்தார். இவர் திப்ருகர் பல்கலைக்கழகத்தின் கீழ் அசாமின் ஜோர்ஹாட்டில் உள்ள ஜெகந்நாத் பரூவா கல்லூரி அரசியல் அறிவியலில் முதுகலைப் பட்டம் பெற்றார். 2014 முதல் 2019 வரை மக்களவையிலிருந்த காலத்தில் பல்வேறு குழுக்களில் உறுப்பினராக இருந்துள்ளார். செப்டம்பர் 1, 2014 முதல் ஆகத்து 31, 2017 வரை பெட்ரோலியம் மற்றும் இயற்கை எரிவாயு நிலைக் குழுவில் உறுப்பினராக இருந்தார். 2014 செப்டம்பர் 15 முதல் 16ஆவது மக்களவைக் காலம் கலைக்கப்படும் வரை, வடகிழக்கு பிராந்திய மேம்பாட்டு அமைச்சகத்தின் ஆலோசனைக் குழு உறுப்பினராகவும், தனியார் உறுப்பினர்களுக்கான மசோதாக்கள் மற்றும் தீர்மானங்களுக்கான குழுவில் உறுப்பினராகவும் பணியாற்றி வருகிறார். செப்டம்பர் 1, 2017 அன்று அமைக்கப்பட்ட கிராமப்புற மேம்பாட்டுக்கான நிலைக்குழுவில் உறுப்பினராகவும் இருந்தார். 8 பிப்ரவரி 2017 அன்று இவர் தேசிய சணல் வாரியத்தின் உறுப்பினராக ஆனார்.  
காமாக்யா பிரசாத் தாசா 2019 சூன் மாதம் அசாமிலிருந்து மாநிலங்களவைக்கு போட்டியின்றி தேர்ந்தெடுக்கப்பட்டார். 1991 முதல் தொடர்ந்து ஐந்து முறை மாநிலங்களவையில் அசாமை பிரதிநிதித்துவப்படுத்தி வந்த இந்தியாவின் முன்னாள் பிரதமர் மன்மோகன் சிங்கின் பதவிக்காலம் முடிவடைந்ததால் இந்த இடம் காலியானது.  
தாசா 2024ஆம் ஆண்டு நடைபெற்ற இந்தியப் பொதுத் தேர்தலில் மீண்டும் காசிரங்கா மக்களவைத் தொகுதியில் போட்டியிட்டு நாடாளுமன்ற மக்களவையின் உறுப்பினர் ஆனார்.
# தீபேந்தர் சிங் கோடா

**தீபேந்தர் சிங் கோடா** (*Deepender Singh Hooda-*பிறப்பு 4 சனவரி 1978) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் இந்திய தேசிய காங்கிரசின் ஐந்து முறை நாடாளுமன்ற உறுப்பினராக உள்ளார். இவர் 2024இல் ரோத்தக் மக்களவைத் தொகுதியிலிருந்து மக்களவை உறுப்பினராக தேர்ந்தெடுக்கப்பட்டார். அரியானா மாநிலங்களவை உறுப்பினராகவும் இருந்துள்ளார். இவர் காங்கிரசு செயற்குழு சிறப்பு அழைப்பாளராக உள்ளார்.  
கோடா 2005இல் அரசியலில் சேர்ந்தபோது இளைய நாடாளுமன்ற உறுப்பினராக இருந்தார். இந்தியன் எக்சுபிரசு மற்றும் பிற முக்கிய வெளியீடுகளில் இந்திய பொருளாதாரம் மற்றும் சர்வதேச விவகாரங்கள் குறித்து இவர் அடிக்கடி கட்டுரைகளை எழுதிவருகிறார்.
# தீபேந்தர் சிங் கோடா

## அரசியல் வாழ்க்கை

கோடா ரோத்தக் மக்களவைத் தொகுதியிலிருந்து மக்களவை மூன்று முறை நாடாளுமன்ற உறுப்பினராக பணியாற்றியுள்ளார். இவர் 2020இல் மாநிலங்களவைக்கு தேர்ந்தெடுக்கப்பட்டார். 16ஆவது மக்களவையின் போது, இவர் நாடாளுமன்றத்தில் இந்திய தேசிய காங்கிரசின் கொறடாவாக இருந்தார். இந்திய தொழில்நுட்பக் கழகங்களின் குழுவில் தேர்ந்தெடுக்கப்பட்ட குழு உறுப்பினராக பல சட்டரீதியான மற்றும் நாடாளுமன்ற அமைப்புகளில் பணியாற்றினார். எரிசக்தி தொடர்பான நாடாளுமன்ற நிலைக்குழு உறுப்பினராக நாடாளுமன்ற உறுப்பினர்களின் இந்திய-இங்கிலாந்து மன்றத்தின் தலைவராக பணியாற்றினார். கடந்த காலத்தில், இவர் நிதி, வெளியுறவு, விவசாயம் மற்றும் மனித வள மேம்பாட்டுக்கான நாடாளுமன்ற நிலைக்குழுக்களில் உறுப்பினராக இருந்தார்.  
இவரது குடும்பத்தில் பொது சேவையில் இருக்கும் நான்காவது தலைமுறையினைச் சேர்ந்தவர் கோடா. இவரது தந்தை பூபேந்தர் சிங் ஹூடா இரண்டு முறை அரியானாவின் முதலமைச்சராக பணியாற்றினார். அதே நேரத்தில் இவரது தாத்தா இரன்பீர் சிங் ஹூடா விடுதலைப் போராட்ட வீரர், அரசியலமைப்பு சபை உறுப்பினர், ரோத்தக்கிலிருந்து முதலாவது, இரண்டாவது மக்களவைவின் உறுப்பினரும், பஞ்சாப் அமைச்சர் (அரியானா பஞ்சாபின் ஒரு பகுதியாக இருந்தபோது) மற்றும் மாநிலங்களவை உறுப்பினரும் ஆவார். இவரது கொள்ளு தாத்தா சவுத்ரி மட்டு ராம் சமூக சீர்திருத்தவாதியும் மகாத்மா காந்தியுடன் நெருக்கமாக பணியாற்றிய சுதந்திர போராட்ட வீரரும் ஆவார்.
| 1. | 2005 | 14வது மக்களவை | ரோத்தக் | ஐஎன்சி | வெளியுறவுத் துறைக்கான ஆலோசனைக் குழு. விவசாயத்திற்கான குழு. |
| --- | --- | --- | --- | --- | --- |
| 2. | 2009 | 15வது மக்களவை | ரோத்தக் | இதேகா | மனிதவள மேம்பாட்டுக்கான நிலைக்குழு. நாடாளுமன்ற உறுப்பினர்களுக்கான குழு உள்ளாட்சி மேம்பாட்டுத் திட்டம் |
| 3. | 2014 | 16வது மக்களவை | ரோத்தக் | இதேகா | எரிசக்தி நிலைக் குழு. |
| **2019 தேர்தலில் பாஜகவின் அரவிந்த் குமார் சர்மாவிடம் தோல்வியடைந்தார்.** |  |  |  |  |  |
| 4. | 2020 | மாநிலங்களவை | அரியானா | இதேகா |  |
| 5 | 2024 | 18வது மக்களவை | ரோத்தக் | இதேகா | } |
# தீபேந்தர் சிங் கோடா

## பெருநிறுவன பணி

கோடா இந்தியானா பல்கலைக்கழகத்தின் கெல்லி வணிகப் பள்ளியில் மேலாண்மை முதுகலைப் பட்டப்படிப்பில் நிதி மற்றும் மூலோபாயத்தில் தேர்ச்சி பெற்றார். இக்கல்வியினை முடித்த பிறகு, அவர் அமெரிக்கன் ஏர்லைன்ஸ், சேபர் ஹோல்டிங்ஸ், டல்லாசு, அமெரிக்காவில் மூத்த மேலாளராக சேர்ந்தார்.
# தீபேந்தர் சிங் கோடா

## கல்வி

தீபேந்தர் கோடா இளநிலை தொழில்நுட்பம், முதுநிலை வணிக நிர்வாகத்தில், சட்டத்தில் இளங்கலைச் பட்டம் பெற்றுள்ளார். பிவானி உள்ள நெசவு அறிவியல் தொழில்நுட்ப நிறுவனத்தில் பொறியியல் இளநிலைப் பட்டம் பெற்றார். புளூமிங்டனில் உள்ள இந்தியானா பல்கலைக்கழகத்தில் கெல்லி வணிகப் பள்ளியில் முதுகலை வணிக மேலாண்மையினை முடித்தார். இதில் இவர் நிதி மற்றும் மூலோபாயத்தில் தேர்ச்சி பெற்றார். இந்தியானா பல்கலைக்கழகத்தில், இவருக்கு கவுரவ பீட்டா காமா சிக்மா (வகுப்பில் முதல் 1%) வழங்கப்பட்டது பல்கலைக்கழகத்தில் ஆசிய மாணவர் சங்கத்தின் தலைவராக தேர்ந்தெடுக்கப்பட்டார், கோடா. இந்த காலகட்டத்தில், ஆர்வர்ட் வணிகப் பள்ளியில் ஆசிய வணிக மாநாட்டை நடத்துவதில் அமெரிக்காவின் முதல் 15 வணிகப் பள்ளிகளைச் சேர்ந்த ஆசிய மாணவர்களின் குழுவை வெற்றிகரமாக வழிநடத்தினார்.  
இவர் அஜ்மீர் மாயோ கல்லூரி முன்னாள் மாணவர் ஆவார்.
# தீபேந்தர் சிங் கோடா

## விருதுகள்

- 2011ஆம் ஆண்டில் உலகளாவிய இளம் தலைவர்.
- 2010ஆம் ஆண்டில் கல்வி மற்றும் மின் உற்பத்தி மூலம் கிராமப்புற வளர்ச்சியை நோக்கிய இவரது பணிக்காக நாடாளுமன்ற நடைமுறைகளின் சிறந்த இளம் நிபுணருக்கான பாரத் அசுமித ஜன பிரதினிதி சிரேசுடா விருது
- 2019ஆம் ஆண்டில் சிரேசுட் சன்சத் விருது
# தீபேந்தர் சிங் கோடா

## தனிப்பட்ட வாழ்க்கை

தீபேந்தர் கோடா இராசத்தானில் இந்திய தேசிய காங்கிரசு உறுப்பினராக இருக்கும் நாதுராம் மிர்தாவின் பேத்தி சுவேதா மிர்தாவை மணந்தார். இவரது மூத்த சகோதரி ஜோதி மிர்தா, இராசத்தானின் நாகௌர் மக்களவைத் தொகுதியின் முன்னாள் காங்கிரசு உறுப்பினர் ஆவார். சுவேதா மற்றும் தீபேந்தருக்கு கேசர்வீர் என்ற மகன் உள்ளார்.  
கோடா முன்பு கீதா க்ரூவாலை மணந்தார், இவர்கள் 2005இல் விவாகரத்து செய்தனர்.
# யோயோ

**யோயோ** (*Yoyo*) என்பது உலகின் மிக நீண்ட காலம் வாழ்ந்த சிறைபிடிக்கப்பட்ட ஓர் ஆப்பிரிக்க யானையாகும். பார்சிலோனா விலங்குக்காட்சி சாலையில் தோராயமாக 54 வயதில் இந்த யானை இறந்தது.
# யோயோ

## வாழ்க்கைக் குறிப்பு

மிருகக்காட்சிசாலைக்கு வருவதற்கு முன்பு, 2009 ஆம் ஆண்டு சர்க்கசில் நேரத்தை செலவிட்ட யோயோ மீட்கப்பட்டது. இதனால் சிறப்பு சிகிச்சை தேவைப்படும் உடல் மற்றும் உளவியல் காயங்கள் இதற்கு ஏற்பட்டன.  
எசுப்பானிய அரசாங்கத்துடன் இணைந்து மையம் பங்கேற்கும் பன்னாட்டு இனங்கள் பாதுகாப்புத் திட்டத்தின் ஒரு பகுதியாக 2009 ஆம் ஆண்டு மிருகக்காட்சிசாலைக்கு யோயோ யானை வந்தது. சரியான பிறந்த தேதி தெரியவில்லை என்றாலும், யோயோ 54 வயதுக்கு மேற்பட்டது என்று மதிப்பிடப்பட்டுள்ளது. யானை இனத்தின் சராசரி ஆயுட்காலம் 39 ஆண்டுகள் ஆகும். யோயோ பார்சிலோனா விலங்குக் காட்சி சாலையில் இரண்டு யானைகளுடன் வாழ்ந்தது. இரண்டு வயதான யானைகளான சுசி மற்றும் புல்லியுடன் ஒரு ஒருங்கிணைந்த குழுவில் யோயோ இருந்தது. இந்த இரண்டும் சிறப்பு சிகிச்சையைப் பெற்று யோயோவுடன் மிகவும் நெருக்கமாக வாழ்ந்தன. 2024ஆம் ஆண்டு திசம்பர் மாதம் 28ஆம் தேதி யோயோ இறந்தது.
# பூமன்யு

**பூமன்யு** (*Bhumanyu*) (சமசுகிருதம்:भूमन्यु), சந்திர குல மன்னராக பரதனின் மகனும், துஷ்யந்தனின் பேரனும் ஆவார். மன்னர் பூமன்யுவின் வழித்தோன்றல்கள் குறித்து மகாபாரதத்தின் ஆதி பருவத்தில் கூறப்பட்டுள்ளது.
# பூமன்யு

## தொன்ம வரலாறு

மகாபாரதததில் மன்னர் பூமன்யுவின் தோற்றம் குறித்து இரு விதமாகக் குறிப்பிட்டுள்ளது. ஒரு இடத்தில்
காசி நாட்டு மன்னர் சர்வசேனனின் மகளான சுனந்தாவை மணந்த மன்னர் பரதன் பூமன்யுவை பெற்றார் எனக்குறிப்பிடுகிறது. அதே மகாபாரத்தில் முனிவர் பாரத்துவாசர் உதவியுடன் மன்னர் பரதன் செய்த வேள்வியின் பலனாக பூமன்யுவை பெற்றெடுத்தார் எனக்குறிப்பிடுகிறது.  
மன்னர் பரதனின் ஓய்வு காலத்திற்குப் பின் பூமன்யு அரியணையில் அமர்ந்தார். பூமன்யுவின் மனைவி புஷ்கரணி மூலம் ஆறு குழந்தைகள் பிறந்தது.பூமன்யுவின் இறப்பிற்குப் பின் அவரது மகன் சுகோத்திரன் அரியணை ஏறினார்.
# எர்பியம்(III) கார்பனேட்டு

**எர்பியம்(III) கார்பனேட்டு** (*Erbium(III) carbonate*) என்பது Er<sub>2</sub>(CO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# எர்பியம்(III) கார்பனேட்டு

## தயாரிப்பு

எர்பியம்(III) ஆக்சைடும் முக்குளோரோ அசிட்டிக் அமிலமும் வினைபுரிவதன் மூலம் உருவாகும் எர்பியம்(III) முக்குளோரோ அசிட்டேட்டை வெப்பச் சிதைவுக்கு உட்படுத்தி எர்பியம் கார்பனேட்டை உருவாக்க முடியும்.  
:Er<sub>2</sub>O<sub>3</sub> + 6 CCl<sub>3</sub>CO<sub>2</sub>H -> 2 Er(CCl<sub>3</sub>CO<sub>2</sub>)<sub>3</sub> + 3 H<sub>2</sub>O
:2 Er(CCl<sub>3</sub>CO<sub>2</sub>)<sub>3</sub> -> Er<sub>2</sub>(CO<sub>3</sub>)<sub>3</sub> + உடன் விளைபொருள்கள்
# எர்பியம்(III) கார்பனேட்டு

## பண்புகள்

எர்பியம் கார்பனேட்டை சூடாக்கும் போது வெப்பத்தில் சிதைவடைந்து எர்பியம்(III) ஆக்சைடாக மாறுகிறது.  
:Er<sub>2</sub>(CO<sub>3</sub>)<sub>3</sub> → Er<sub>2</sub>O<sub>3</sub> + 3 CO<sub>2</sub>  
எர்பியம் கார்பனேட்டைத் தேர்ந்தெடுத்து சராசரியாக 36 நானோமீட்டர் அளவுள்ள துகள்களாக வீழ்படிவாக்க முடியும் என்பதால், எர்பியம் ஆக்சைடின் நானோ துகள்களை உருவாக்க இதைப் பயன்படுத்தலாம். 10 நானோமீட்டர் முதல் 20 நானோமீட்டர் வரையிலான சிறிய அளவுகளும் உருவாக்கப்பட்டதாகப் பதிவாகியுள்ளன.  
எர்பியம்(III) கார்பனேட்டு தண்ணீரில் குறைந்த கரைதிறனைக் கொண்டுள்ளது, ஆனால் பெர்குளோரிக் அமிலம் போன்ற அமிலங்களில் கரைகிறது.
# குளோரியா மொகந்தி

**குளோரியா மொகந்தி** (*Gloria Mohanti*) (27 ஜூன் 1932-11 டிசம்பர் 2014) ஒடிசா திரைப்படத்துறையிலும், நாடகங்களிலும் பணியாற்றிய ஓர் நடிகை ஆவார். ஒடியத் திரைப்படங்களுக்கு இவர் அளித்த பங்களிப்புக்காக 1994-இல் “ஜெயதேவர் புரஸ்கார்” என்ற மாநிலத்தின் மிக உயர்ந்த விருதும், 1992 ஆம் ஆண்டில் ஒடிசா சங்கீத நாடக அகாதமி விருதும் அளிக்கப்பட்டது. சிரேஜன் என்ற கலாச்சார அமைப்பு 2011 ஆம் ஆண்டிற்கான கேளுச்சரண மகோபாத்திரா விருதை வழங்கியது. 2012 ஆம் ஆண்டில் குங்கூர் என்ற அமைப்பு வாழ்நாள் சாதனையாளர் விருதை வழங்கியது.
# குளோரியா மொகந்தி

## ஆரம்பகால வாழ்க்கை

மிக இளம் வயதிலேயே, குளோரியா தனது அத்தை மற்றும் நடிகை அனிமா பெதினியிடமிருந்து நடனம் மற்றும் இசையைக் கற்றுக் கொண்டார். குரு கேளுச்சரண் மகோபாத்ராவின் கீழ் ஒடிசி நடனத்தை கற்றுக்கொண்டார். கட்டக்கிலுள்ள தேசிய இசை சங்கத்தில் இசையில் பயிற்சி பெற்றார். பாலகிருஷ்ண தாஸ் மற்றும் புவனேசுவர் மிஸ்ரா போன்ற புகழ்பெற்ற பாடகர்களால் இவர் வழிநடத்தப்பட்டார்.  
குளோரியா மொகந்தி ஒரு விளையாட்டு வீராங்கனையும் ஆவார். 1957 முதல் 1960 வரை மாநில மகளிர் கைப்பந்தாட்ட அணியை பிரதிநிதித்துவப்படுத்தினார்.
# குளோரியா மொகந்தி

## தொழில் வாழ்க்கை

அனைத்திந்திய வானொலியில் ஒரு பாடகராக தனது வாழ்க்கையைத் தொடங்கிய குளோரியா, 20 ஆண்டுகளுக்கும் மேலாக தொடர்ந்து அந்த அமைப்பின் ஒரு பகுதியாக இருந்தார். 1944 ஆம் ஆண்டில், 'பாட்டா' என்ற நாடகத்தின் மூலம் நாடகத்தில் அறிமுகமாகி ஒரு முன்னணி நடிகையாக நடித்தார். 1949 ஆம் ஆண்டில், ஸ்ரீ ஜெகந்நாத் என்ற ஒடியத் திரைப்படதில் ஒரு பாத்திரத்தில் நடிக்கஇவருக்கு வாய்ப்பு வழங்கப்பட்டது. கோபால் கோஷுக்கு இணையாக லலிதா என்ற இவரது பாத்திரம் இவருக்கு புகழைக் கொண்டு வந்து ஒரு முன்னணி நடிகையாக இவரை நிலைநிறுத்தியது.  
தனது நாடக வாழ்க்கையில், ஒடியா, இந்தி, பெங்காலி, உருது மற்றும் ஆங்கிலம் ஆகிய மொழிகளில் 100-க்கும் மேற்பட்ட நாடகங்களில் நடித்துள்ளார். இந்த நாடகங்கள் பல்வேறு இந்திய நகரங்களிலும் அரங்கேற்றப்பட்டன.
# குளோரியா மொகந்தி

## இறப்பு

பக்கவாதத்தால் பாதிக்கப்பட்டு சிகிச்சை பெற்று வந்த குளோரியா டிசம்பர் 11,2014 அன்று இறந்தார்.
# சால்வன்

**சால்வன்** (*Śālva*) (சமசுகிருதம்:शाल्व), மன்னர் சால்வன் குறித்து மகாபாரதம் மற்றும் பாகவத புராணங்களில் குறித்துள்ளது. காசி நாட்டு இளவரசிகளான அம்பா, அம்பிகா மற்றும் அம்பாலிகா ஆகியோரின் சுயம்வரம் நடந்தபோது, அங்கிருந்த மன்னர்களையும், இளவரசர்களையும் தோற்கடித்து, இம்மூன்று இளவரசிகளை, பீஷ்மர் அவர்களது விருப்பத்துக்கு மாறாகக் கூட்டிச் சென்றார். அவர், இப்பெண்களை அஸ்தினாபுரத்து மன்னனும் தமது தம்பியுமான விசித்திரவீரியனுக்கு மணமுடித்துக் கொடுப்பதற்காக சத்யவதியிடம் ஒப்படைத்தார்.  
இளவரசி அம்பா மன்னர் சால்வனிடம் தனது மனதைப் பறிகொடுத்திருந்ததாக பீஷ்மரிடம் தெரிவிக்கிறாள். அதை அறிந்த விசித்திரவீரியன் அவளை மணந்துகொள்ளாமல் அவளது தங்கைகள் இருவரையும் மட்டும் மணந்து கொண்டான். அம்பா தான் விரும்பிய சால்வனை நாடிச் சென்றாள். மன்னர் சால்வனோ, பீஷ்மர் தன்னைத் தோற்கடித்து அவளைக் கூட்டிச் சென்றதனால் அவளை ஏற்றுக்கொள்ள மறுத்துவிட்டான்.  
மன்னர் சால்வன் *சௌபா* என்ற பறக்கும் நகரத்திற்கும், சிசுபாலனுடனான நட்புக்கும் பெயர் பெற்றவர். சிசுபாலனின் மரணத்திற்குப் பழிவாங்க சால்வன் துவாரகை நகரத்தை முற்றுகையிட தனது மாயாஜால பறக்கும் சௌபா நகரத்தைப் பயன்படுத்தினார். இறுதியில், நீண்ட சண்டைக்குப் பிறகு கிருஷ்ணர் சால்வனைப் போரில் கொன்றார் .
# இராமச்சந்திரப்பூர் சட்டமன்றத் தொகுதி

**இராமச்சந்திரப்பூர் சட்டமன்றத் தொகுதி** (*Ramchandrapur Assembly Constituency*) இந்தியாவின் ஒடிசா மாநிலத்திலுள்ள கேந்துசர் மாவட்டத்தைச் சேர்ந்த ஒரு சட்டமன்றத் தொகுதியாகும். 1961 ஆம் ஆண்டில் இத்தொகுதி நிறுவப்பட்டது. 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி தெல்கோய் சட்டமன்றத் தொகுதியுடன் இணைக்கப்பட்டது.
# இராமச்சந்திரப்பூர் சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1961 ஆம் ஆண்டு முதல் 2008ஆம் ஆண்டு வரை, 11 தேர்தல்கள் நடத்தப்பட்டன.  
இராமச்சந்திரப்பூர் சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:
| 1961 | முரளிதர் குவானர் | இந்திய தேசிய காங்கிரசு |  |
| --- | --- | --- | --- |
| 1967 | இராசபல்லவ் மிசுரா | சுதந்திரக் கட்சி |  |
| 1971 | முரளிதர் குவானர் | இந்திய தேசிய காங்கிரசு |  |
| 1974 | உட்கல் காங்கிரசு |  |  |
| 1977 | கிரோத் பிரசாத்து சுவைன் | சனதா கட்சி |  |
| 1980 | நிரஞ்சன் பட்நாயக்கு | இந்திய தேசிய காங்கிரசு |  |
| 1985 | இந்திய தேசிய காங்கிரசு |  |  |
| 1990 | பத்ரி நாராயண் பத்ரா | சனதா தளம் |  |
| 1995 | நிரஞ்சன் பட்நாயக்கு | இந்திய தேசிய காங்கிரசு |  |
| 2000 | பத்ரி நாராயண் பத்ரா | சுயேச்சை |  |
| 2004 | நிரஞ்சன் பட்நாயக்கு | இந்திய தேசிய காங்கிரசு | } |
# பெண்டகாரா அரசமரபு

**பெண்டகாரா அரசமரபு** (மலாய்: *Wangsa Bendahara *; ஆங்கிலம்: *House of Bendahara*) என்பது மலேசியாவின் பகாங், திராங்கானு, ஜொகூர் மாநிலங்களைத் தற்போது ஆட்சி செய்யும் அரச மரபாகும். இந்த அரச மரபைச் சார்ந்தவர்கள் உயர் பரம்பரையைச் சேர்ந்தவர்கள் என அறியப்படுகிறது.  
13-ஆம் நூற்றாண்டின் இறுதியிலிருந்து, பெண்டகாரா அரசமரபினர், சிங்கபுர இராச்சியம் *(Kingdom of Singapura),* மலாக்கா சுல்தானகம் மற்றும் பழைய ஜொகூர் அரசவைகளில் *(Old Johor)*; பெண்டகாரா (மலாய் பிரபுக்களின் மிக உயர்ந்த பதவி) எனும் பரம்பரைப் பதவியை வகித்து வருகின்றனர்.
# பெண்டகாரா அரசமரபு

## வரலாறு

17-ஆம் நூற்றாண்டின் பிற்பகுதியில், மலாக்கா அரச மரபைச் சேர்ந்த ஜொகூர் மன்னராட்சியின் கடைசி ஆட்சியாளரான ஜொகூர் சுல்தான் இரண்டாம் முகமது சா *(Mahmud Shah II of Johor)* ஆண் வாரிசு இல்லாமல் இறந்தபோது, அரச மரபாக அவருடைய குடும்பத்தினரின் ஆதிக்கம் தொடங்கியது. 1699-ஆம் ஆண்டில், ஜொகூரை ஆட்சி செய்த பெண்டகாரா **துன் அப்துல் ஜாலீல்** என்பவர் ஜொகூர் சுல்தான் நான்காம் அப்துல் ஜாலீல் சா *(Abdul Jalil Shah IV of Johor)* எனும் அரச பெயரில் ஜொகூர் சுல்தானாக அறிவிக்கப்பட்டார்.  
இதன் மூலம் ஜொகூர் சுல்தானகத்தில் பெண்டகாரா ஆட்சி ஒருங்கிணைக்கப்பட்டது. அதன் பின்னர் ஜொகூர் சுல்தானகத்தின் வெவ்வேறு குடும்ப உறுப்பினர்கள் சுல்தான் மற்றும் பெண்டகாரா பட்டங்களையும்; தெமாங்கோங் பட்டத்தையும் பெற்றனர்.
# பெண்டகாரா அரசமரபு

## வரலாறு

### பகாங் இராச்சியம்

அதே கட்டத்தில், பகாங் ஒரு சிறப்பு மாநிலமாக நிறுவப்பட்டது. அடுத்தடுத்து வந்த பகாங் பெண்டகாராக்கள் பகாங் மாநிலத்தைத் தங்களின் சொந்த நிலமாக அதிகார ஆட்சி செய்தனர். 1770-ஆம் ஆண்டில், ஜொகூர் பேரரசு *(Johor Empire)* படிப்படியாக. கலைக்கப்பட்டது. அதைத் தொடர்ந்து, ஜொகூர் சுல்தான் நான்காம் அப்துல் ஜாலீல் சா என்பவரின் பேரன் பகாங் துன் அப்துல் மஜீத் *(Tun Abdul Majid of Pahang)* ஆட்சியின் கீழ் பகாங் இராச்சியம் ஒரு தன்னாட்சி இராச்சியமாக மாற்றப்பட்டது. அவரின் சந்ததியினர் பகாங்கை தொடர்ந்து ஆட்சி செய்தனர்.
# பெண்டகாரா அரசமரபு

## வரலாறு

### தெமாங்கோங் அரச மரபு

ஜொகூர் பேரரசில் இருந்து பிரிந்து சென்ற மற்றொரு மாநிலமான ரியாவ்-லிங்கா சுல்தானகம், ஜொகூர் சுல்தான் நான்காம் அப்துல் ஜாலீல் சா என்பவரின் கொள்ளுப் பேரனான அப்துல் ரகுமான் முவாசாம் சா *(Abdul Rahman Muazzam Shah of Johor)* சந்ததியினரால் 1911-ஆம் ஆண்டு வரை ஆட்சி செய்யப்பட்டது.  
மற்றொரு துணை அரச மரபான தெமாங்கோங் அரச மரபினர் *(House of Temenggong)*; ஜொகூர் சுல்தான் நான்காம் அப்துல் ஜாலீல் சா அவர்களின் மற்றொரு பேரன் தெமாங்கோங் அப்துல் ஜமால் *(Temenggong Abdul Jamal)* வழித்தோன்றல்களின் மூலமாக தற்போதைய ஜொகூர் மாநிலத்தை ஆட்சி செய்து வருகிறது.
# பெண்டகாரா அரசமரபு

## வரலாறு

### திராங்கானு மகாராஜா

ஜொகூர் பெண்டகாரா அரச மரபின் ஆண் வழித்தோன்றல்களின் வழியாக, மற்றொரு கிளை திராங்கானுவை ஆட்சி செய்து வருகிறது. மகாராஜா என்ற பட்டத்துடன் 1717-ஆம் ஆண்டில் இருந்து அந்த ஆளுமை நடைபெற்று வருகிறது. அந்த வகையில் ஜொகூர் சுல்தான் நான்காம் அப்துல் ஜாலீல் சா அவர்களின் தம்பி துன் சைனல் அபிதீன் *(Tun Zainal Abidin),* திராங்கானுவின் முதல் சுல்தான் ஆவார்.
# பெண்டகாரா அரசமரபு

## ஜொகூர் சுல்தானகத்தின் ஆட்சியாளர்கள்

| ஜொகூர் சுல்தான்கள் | ஆட்சி காலம் |
| --- | --- |
| ஜொகூர் சுல்தான் இரண்டாம் அலாவுதீன் ரியாட் சா | <>1528–1564</> |
| ஜொகூர் சுல்தான் இரண்டாம் முசபர் சா | <>1564–1570</> |
| ஜொகூர் சுல்தான் அப்துல் ஜாலில் சா I | <>1570–1571</> |
| ஜொகூர் சுல்தான் அப்துல் ஜாலில் சா II | <>1571–1597</> |
| ஜொகூர் சுல்தான் அகமட் ரியாட் சா III | <>1597–1615</> |
| ஜொகூர் சுல்தான் அப்துல்லா மாயாட் சா | <>1615–1623 </> |
| ஜொகூர் ஜொகூர் சுல்தான் அப்துல் ஜாலில் சா III | <>1623–1667 </> |
| ஜொகூர் சுல்தான் இபுராகிம் சா | <>1677–1685 </> |
| ஜொகூர் சுல்தான் மகமுட் II | <>1685–1699 </> |
| ஜொகூர் சுல்தான் நான்காம் அப்துல் ஜாலில் சா | <>1685–1699 </> |
| ஜொகூர் சுல்தான் நான்காம் அப்துல் ஜாலில் ரகமட் சா | <>1718–1722 </> |
| சுல்தான் சுலைமான் பட்ருல் ஆலாம் சா | <>1722–1760 </> |
| சுல்தான் அப்துல் ஜாலில் முவாசாம் சா | <>1760–1761 </> |
| சுல்தான் அகமட் ரியாட் சா | <>1761–1761 </> |
| சுல்தான் மகமுட் சா III | <>1761–1812 </> |
| சுல்தான் அப்துல் ரகுமான் முவாசாம் சா | <>1812–1819 </> |
| சுல்தான் உசேன் சா | <>1819–1835 </> |
| சுல்தான் அலி இசுகந்தர் சா | <>1835–1855 </> |
| ராஜா தெமாங்கோங் இபுராகிம் | <>1855–1862 </> |
| ஜொகூர் சுல்தான் அபு பக்கர் | <>1886–1895 </> |
| ஜொகூர் சுல்தான் இபுராகிம் அல் மசூர் | <>1895–1959 </> |
| ஜொகூர் சுல்தான் இசுமாயில் இபுராகிம் | <>1859–1981 </> |
| ஜொகூர் சுல்தான் இசுகந்தர் | <>1981–2010 </> |
| ஜொகூர் சுல்தான் இப்ராகிம் இசுகந்தர் | <>2010–இன்று வரையில் </> |
# கோந்தியா ஒடிசா சட்டமன்றத் தொகுதி

**கோந்தியா ஒடிசா சட்டமன்றத் தொகுதி** (*Gondia, Assembly constituency *) இந்தியாவின் ஒடிசா மாநிலத்திலுள்ள தேங்கானாள் மாவட்டத்தைச் சேர்ந்த ஒரு சட்டமன்றத் தொகுதியாகும். 1961 ஆம் ஆண்டில் இத்தொகுதி நிறுவப்பட்டது. 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி தேங்கானாள் சட்டமன்றத் தொகுதியுடன் இணைக்கப்பட்டது.
# கோந்தியா ஒடிசா சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1961 ஆம் ஆண்டு முதல் 2008ஆம் ஆண்டு வரை, 11 தேர்தல்கள் நடத்தப்பட்டன.  
கோந்தியா சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:
| 1961 | காலியா தேகுரி | அனைத்திந்திய கணதந்திரா கட்சி |  |
| --- | --- | --- | --- |
| 1967 | அலாதர் மிசுரா | சுதந்திரக் கட்சி |  |
| 1971 | விருந்தாபன் திரிபாதி | இந்திய தேசிய காங்கிரசு |  |
| 1974 | சிறீவத்சா நாயக்கு | உட்கல் காங்கிரசு |  |
| 1977 | அலாதர் மிசுரா | சனதா கட்சி |  |
| 1980 | இந்திய தேசிய காங்கிரசு |  |  |
| 1985 | பிரபுல்ல குமார் பாஞ்சா | இந்திய தேசிய காங்கிரசு |  |
| 1990 | நந்தினி சத்பதி | இந்திய தேசிய காங்கிரசு |  |
| 1995 | இந்திய தேசிய காங்கிரசு |  |  |
| 2000 | நவின் நந்தா | பிச்சு சனதா தளம் |  |
| 2004 | சரோச் குமார் சமல் | பிச்சு சனதா தளம் | } |
# பிங்கா சட்டமன்றத் தொகுதி

**பிங்கா சட்டமன்றத் தொகுதி** (*Binka Assembly constituency *) இந்தியாவின் ஒடிசா மாநிலத்திலுள்ள சுபர்ணப்பூர் மாவட்டத்தைச் சேர்ந்த ஒரு சட்டமன்றத் தொகுதியாகும். 1951 ஆம் ஆண்டில் இத்தொகுதி நிறுவப்பட்டது. 1957 ஆம் ஆண்டில் ஒழிக்கப்பட்டது. 1961ஆம் ஆண்டு மீளமைக்கப்பட்டு 2008 ஆம் ஆண்டில் மீண்டும் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி பிர்மகாராச்பூர் சட்டமன்றத் தொகுதியுடன் இணைக்கப்பட்டது.
# பிங்கா சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1951 ஆம் ஆண்டு முதல் 2008ஆம் ஆண்டு வரை, 12 தேர்தல்கள் நடத்தப்பட்டன.  
பிங்கா சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:  
| ''1957-1961: தொகுதி இல்லை |  |  |
| --- | --- | --- |
| 1951 | வைகுந்தநாத்து நேபாக்கு | அனைத்திந்திய கணதந்திர பரிசத்து |
| 1961 | ஆனந்தராம் நந்தா | அனைத்திந்திய கணதந்திர பரிசத்து |
| 1967 | நரசிம்ம சரண் மிசுரா | சுதந்திரக் கட்சி |
| 1971 | சுதந்திரக் கட்சி |  |
| 1974 | இராதா மோகன் மிசுரா | சுதந்திரக் கட்சி |
| 1977 | பரிக்கிட் கர்ணா | சுயேச்சை |
| 1980 | பிரதீப் ஓட்டா | இந்திய தேசிய காங்கிரசு |
| 1985 | சித்தரஞ்சன் மிசுரா | இந்திய தேசிய காங்கிரசு |
| 1990 | பஞ்சண்ணா மிசுரா | சுயேச்சை |
| 1995 | நரசிங்க மிசுரா | சனதா தளம் |
| 2000 | நிரஞ்சன் பூச்சாரி | பிச்சு சனதா தளம் |
| 2004 | பிச்சு சனதா தளம் | } |
# இராம் சுவரூப் லம்பா

**இராம் சுவரூப் லம்பா** *(Ramswaroop Lamba)* என்பவர் பாரதிய ஜனதா கட்சியை சேர்ந்த ஒரு இந்திய அரசியல்வாதி மற்றும் இராசத்தானின் நசீராபாத் சட்டமன்றத் தொகுதியின் சட்டமன்ற உறுப்பினர் ஆவார்.  
இவரது தந்தை சன்வர்லால் ஜாட் ஆவார். பேராசிரியராக பணியாற்றிய இவர் அரசியல்வாதியாக மாறினார். ஐந்து முறை சட்டமன்ற உறுப்பினராகவும், முன்னாள் மத்திய அமைச்சராகவும் பணியாற்றியுள்ளார்.
# நசீராபாத் சட்டமன்றத் தொகுதி

**நசீராபாத் சட்டமன்றத் தொகுதி** *(Nasirabad Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அஜ்மீர் மாவட்டத்தில் அமைந்துள்ளது. நசீராபாத், அஜ்மீர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# நசீராபாத் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சங்கர் சிங் | இந்திய தேசிய காங்கிரசு</br> |  |
| 1977 | பன்வர் லால் ஐருன் | ஜனதா கட்சி |  |
| 1980 | கோவிந்த் சிங் | இந்திய தேசிய காங்கிரசு (இ) |  |
| 1985 | rowspan=6 | இந்திய தேசிய காங்கிரசு</br> |  |
| 1990 |  |  |  |
| 1993 |  |  |  |
| 1998 |  |  |  |
| 2003 |  |  |  |
| 2008 | மகேந்திர சிங் |  |  |
| 2013 | சன்வர் லால் | rowspan=3 | பாரதிய ஜனதா கட்சி</br> |
| 2018 | இராம் சுவரூப் லம்பா |  |  |
| 2023 | } |  |  |
# செயிண்டலா சட்டமன்றத் தொகுதி

**செயிண்டலா சட்டமன்றத் தொகுதி** (*Saintala Assembly constituency*) இந்தியாவின் ஒடிசா மாநிலத்திலுள்ள பலாங்கீர் மாவட்டத்தைச் சேர்ந்த ஒரு சட்டமன்றத் தொகுதியாகும். 1961 ஆம் ஆண்டில் இத்தொகுதி நிறுவப்பட்டது. 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி திட்லாகர் சட்டமன்றத் தொகுதியுடன் இணைக்கப்பட்டது.
# செயிண்டலா சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1961 ஆம் ஆண்டு முதல் 2008ஆம் ஆண்டு வரை, 11 தேர்தல்கள் நடத்தப்பட்டன.
செயிண்டலா சட்டமன்றத் தொகுயிலிருந்து தேர்ந்தெடுக்கப்பட்ட உறுப்பினர்களின் பட்டியல்:
செயிண்டலா சட்டமன்றத் தொகுயிலிருந்து தேர்ந்தெடுக்கப்பட்ட உறுப்பினர்களின் பட்டியல்:  
| 1961 | ஐந்து சாகூ | அணைத்திந்திய கணதந்திரக் கட்சி |  |
| --- | --- | --- | --- |
| 1967 | இரமேசு சந்திர சிங் போய் | சுதந்திரக் கட்சி |  |
| 1971 | சுதந்திரக் கட்சி |  |  |
| 1974 | கிருசுண சந்திர பாண்டா | உட்கல் காங்கிரசு |  |
| 1977 | சுபாசு சந்திர பேக்கு | சனதா கட்சி |  |
| 1980 | இரமேசு சந்திர சிங் போய் | இந்திய தேசியக் காங்கிரசு |  |
| 1985 | இராதாகாந்த பாண்டா | இந்திய தேசியக் காங்கிரசு |  |
| 1990 | இயக்னேசுவர் பாபு | சனதா தளம் |  |
| 1995 | சுரேந்திர சிங் போய் | இந்திய தேசியக் காங்கிரசு |  |
| 2000 | இந்திய தேசியக் காங்கிரசு |  |  |
| 2004 | காளிகேசு நாராயண் சிங் தியோ | பிச்சு சனதா தளம் | } |
# கெசிங்கா சட்டமன்றத் தொகுதி

**கெசிங்கா சட்டமன்றத் தொகுதி** (*Kesinga Assembly constituency*) இந்தியாவின் ஒடிசா மாநிலத்திலுள்ள களாகாண்டி மாவட்டத்தைச் சேர்ந்த ஒரு சட்டமன்றத் தொகுதியாகும். 1967 ஆம் ஆண்டில் இத்தொகுதி நிறுவப்பட்டது. 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி நர்லா மற்றும் பாவனிபாட்னா சட்டமன்றத் தொகுதியுடன் இணைக்கப்பட்டது.
# கெசிங்கா சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1967 ஆம் ஆண்டு முதல் 2008ஆம் ஆண்டு வரை, 10 தேர்தல்கள் நடத்தப்பட்டன.  
கெசிங்கா சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:  
| 1967 | பகபன் போய் | சுதந்திரக் கட்சி |
| --- | --- | --- |
| 1971 | சுதந்திரக் கட்சி |  |
| 1974 | சரத் சந்திர சிங் தியோ | சுதந்திரக் கட்சி |
| 1977 | நாகேந்திர நாத் சௌத்தரி | சனதா கட்சி |
| 1980 | பூபேந்தர் சிங் | இந்திய தேசியக் காங்கிரசு |
| 1985 | இந்திய தேசியக் காங்கிரசு |  |
| 1990 | கிரண் சந்திர சிங் தியோ | சனதா தளம் |
| 1995 | பூபேந்தர் சிங் | இந்திய தேசியக் காங்கிரசு |
| 2000 | தானேசுவர் மச்சுகி | பாரதிய சனதா கட்சி}} |
| 2004 | பாரதிய சனதா கட்சி | } |
# என் பி ஆர் கல்வி குழுமம்

**என் பி ஆர் கல்வி குழுமம்** (*N P R Group of Institutions*) என்பது இந்தியாவின் தமிழ்நாடு மாநிலம், திண்டுக்கல் மாவட்டத்திலுள்ள நத்தம் கிராமத்தில் அமைந்துள்ள ஒரு சுயநிதி இருபாலர் கல்லூரியாகும்.
# என் பி ஆர் கல்வி குழுமம்

## விளக்கம்

திண்டுக்கல் மற்றும் மதுரை மாவட்டத்திற்கு இடைப்பட்ட ஊரில் அமைந்துள்ளது. இதை சுற்றி 50 கிராமங்கள் உள்ளன. இது கல்வியில் பொறியியல், கலை, அறிவியல், தொழில் நுட்பவியல், கல்வியியல் மற்றும் செவிலியர் கல்லூரிகளை கொண்ட ஒரு கல்வி குழுமம் ஆகும்.
கல்லுரியானது 100 ஏக்கர் பரப்பளவை கொண்டு உள்ளது.
# கோக்சரா சட்டமன்றத் தொகுதி

**கோக்சரா சட்டமன்றத் தொகுதி** (*Koksara Assembly constituency*) இந்தியாவின் ஒடிசா மாநிலத்திலுள்ள களாகாண்டி மாவட்டத்தைச் சேர்ந்த ஒரு சட்டமன்றத் தொகுதியாகும். 1961 ஆம் ஆண்டில் இத்தொகுதி நிறுவப்பட்டது. 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி தர்மகர் சட்டமன்றத் தொகுதியுடன் இணைக்கப்பட்டது.
# கோக்சரா சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1961 ஆம் ஆண்டு முதல் 2008ஆம் ஆண்டு வரை, 12 தேர்தல்கள் நடத்தப்பட்டன.  
கோக்சரா சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:  
| 1961 | தயாநிதி நாயக்கு | அணைத்திந்திய கணதந்திர பரிசத்து |  |
| --- | --- | --- | --- |
| 1967 | இரகுநாத்து பிரகராச்சு | சுதந்திரக் கட்சி |  |
| 1971 | பிரா கேசரி டியோ | சுதந்திரக் கட்சி |  |
| 1971 (இடைத்தேர்தல்) | இரகுநாத்து பிரகரராச்சு | சுதந்திரக் கட்சி |  |
| 1974 | சந்திரபானு சிங் தியோ | இந்திய தேசியக் காங்கிரசு |  |
| 1977 | இராசபிகாரி பிகேரா | சனதா கட்சி |  |
| 1980 | மன்மோகன் மாத்தூர் | இந்திய தேசியக் காங்கிரசு |  |
| 1985 | இராசபிகாரி பிகேரா | இந்திய தேசியக் காங்கிரசு |  |
| 1990 | சுரேந்திர பட்டாஜோசி | சனதா தளம் |  |
| 1995 | ரோசினி சிங் தியோ | சனதா தளம் |  |
| 2000 | பிச்சு சனதா தளம் |  |  |
| 2004 | புசுப்பேந்திர சிங் தியோ | பிச்சு சனதா தளம் | } |
# வைட்டிலா - 7

**வைட்டிலா - 7** *(VTL 7)* எனப்படும் இந்த நெல் வகை, IR 8 மற்றும் **பட்னாய் 23** இடையேயான, கலப்பினப்படுத்தப்பட்ட கேரளாவின் ஒரு புதிய கலப்பின நெல் இரகமாகும். அதிக மகசூல் தரும், ஓரளவு உயரமான இரகமான இது, உப்புத்தன்மை, அமிலத்தன்மை மற்றும் வெள்ளத்தைத் தாங்கும் தன்மை கொண்டது எனவும், பொக்காலி பகுதிக்கு ஏற்றது எனவும் கூறப்படுகிறது. தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), 2006 ஆம் ஆண்டு
# வைட்டிலா - 7

## பின்னணி

நடுத்தர கால அளவில் அறுவடைக்கு தயாராகும் இந்த நெல் வகை, 110 - 115 நாட்களில் முதிர்வடைவதாக கருதப்படுகிறது. மேலும் இந்நெல் இரகத்தின் அரிசி, நீண்ட மற்றும் மெல்லிய சிவப்பு நிறமாகும். கேரள கடலோர உப்பு சுற்றுச்சூழல் அமைப்புக்கு ஏற்றது என கூறப்படுகிறது. மேலும் வேறொரு மூலத்தின்படி இதன் அரிசி, வெள்ளை என கூறப்படுவது குறிப்பிடத்தக்கது.
# இராமகிரி சட்டமன்றத் தொகுதி

**இராமகிரி சட்டமன்றத் தொகுதி** (*Ramagiri Assembly constituency*) இந்தியாவின் ஒடிசா மாநிலத்திலுள்ள கச்சபதி மாவட்டத்தைச் சேர்ந்த ஒரு சட்டமன்றத் தொகுதியாகும். 1961 ஆம் ஆண்டில் இத்தொகுதி நிறுவப்பட்டது. 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி மோகனா சட்டமன்றத் தொகுதியுடன் இணைக்கப்பட்டது. இத்தொகுதி பட்டியல் இனத்தவருக்கு ஒதுக்கப்பட்ட தொகுதியாகும்.
# இராமகிரி சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1967 ஆம் ஆண்டு முதல் 2008ஆம் ஆண்டு வரை, 11 தேர்தல்கள் நடத்தப்பட்டன.  
இராமகிரி சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:  
| 1967 | அருச்சுண் சிங் | இந்திய தேசியக் காங்கிரசு |  |
| --- | --- | --- | --- |
| 1971 | கோராசாங்கோ சவரா | இந்திய தேசியக் காங்கிரசு |  |
| 1974 | சக்ரதார் பைக்கு | உட்கல் காங்கிரசு |  |
| 1977 | கோராசாங்கோ சவரா | இந்திய தேசியக் காங்கிரசு |  |
| 1980 | இந்திய தேசியக் காங்கிரசு |  |  |
| 1985 | அலாதர் கார்ச்சி | சுயேச்சை |  |
| 1990 | இந்திய தேசியக் காங்கிரசு |  |  |
| 1995 | இந்திய தேசியக் காங்கிரசு |  |  |
| 2000 | இந்திய தேசியக் காங்கிரசு |  |  |
| 2004 | பாரத பைக்கா | பாதிய சனதா கட்சி | } |
# வைட்டிலா - 8

**வைட்டிலா - 8** *(VTL 8)* எனப்படும் இந்த நெல் வகை, **IR 47310-94- 4-3-1** மற்றும் **CSR 10** இடையேயான, கலப்பினப்படுத்தப்பட்ட கேரளாவின் ஒரு புதிய கலப்பின நெல் இரகமாகும். தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), 2010 ஆம் ஆண்டு இந்த நெல் இரகத்தை வெளியிடபட்டதாக அறியப்படுகிறது.
# வைட்டிலா - 8

## பின்னணி

நடுத்தர கால அளவில் அறுவடைக்கு தயாராகும் இந்த நெல் வகை, 115 - 120 நாட்களில் முதிர்வடைவதாக கருதப்படுகிறது. மேலும் இந்நெல் இரகத்தின் அரிசி, நடுத்தர மற்றும் தடித்த சிவப்பு நிறமாகும். கேரள கடலோர உப்பு சுற்றுச்சூழல் அமைப்புக்கு ஏற்றது என கூறப்படுகிறது. மேலும் வேறொரு மூலத்தின்படி இதன் அரிசி, வெள்ளை என கூறப்படுவது குறிப்பிடத்தக்கது. நீர்ப்பாசனம் செய்யப்பட்ட பகுதிகளில் எக்டேருக்கு சராசரியாக 40 - 42 குவிண்டால் விளைச்சல் தருவதாக கருதப்படும் இந்நெல் இரகம், பூச்சிகள் மற்றும் நோய்களின் வரம்பு மற்றப் பயிர்களின் அளவை விட குறைவாக உள்ளதாக கூறப்படுகிறது.
# மின்சாரக் குளியல் (மின் சிகிச்சை)

மின்சார குளியல் தொட்டி சுமார் 1890கள்–1900கள்]]  
**மின்சாரக் குளியல்** (*Electric bath*) என்பது 19 ஆம் நூற்றாண்டின் மருத்துவ சிகிச்சையாகும், இதில் உயர் மின்னழுத்த மின் கருவிகள் நோயாளிகளின் உடலில் மின்னூட்டத்தை உருவாக்கி அவர்களுக்கு மின்மயமாக்கப் பயன்படுத்தப்பட்டன. அமெரிக்காவில் இந்த செயல்முறை பெஞ்சமின் பிராங்க்ளினின் நினைவாக பிராங்க்ளினைசேஷன் என்று அழைக்கப்பட்டது. 18 ஆம் நூற்றாண்டின் நடுப்பகுதியில் பிராங்க்ளின் இதை விவரித்த பிறகு இந்த செயல்முறை பரவலாக அறியப்பட்டது, ஆனால் அதன் பிறகு இது பெரும்பாலும் போலிகளால் நடைமுறையில் இருந்தது. 19 ஆம் நூற்றாண்டின் நடுப்பகுதியில் கைஸ் மருத்துவமனையில் கோல்டிங் பேர்ட் இதை பிரதானத்திற்குக் கொண்டு வந்தார், மேலும் இது 20 ஆம் நூற்றாண்டின் முற்பகுதியில் பயன்பாட்டில் இல்லாமல் போனது.
# மின்சாரக் குளியல் (மின் சிகிச்சை)

## விளக்கம்

மின்சாரக் குளியலுக்கான மின்சாரத்தின் ஆதாரம் பொதுவாக ஒரு உராய்வு மின் இயந்திரமாகும். நோயாளி ஒரு மர இருக்கையில் அமர வைக்கப்பட்டார், மேலும் நோயாளி மற்றும் இருக்கை இரண்டும் கண்ணாடி கால்களில் ஒரு மேடை அல்லது வேறு ஏதேனும் மின்கடத்தாப் பொருள் மூலம் தரையில் இருந்து காப்பிடப்பட்டன. சில ஏற்பாடுகளில், நோயாளி உட்காருவதற்குப் பதிலாக படுத்துக் கொண்டார். பின்னர் மின்னியற்றியின் ஒரு மின்முனையுடன் நேரடி இணைப்பு மூலம் (பொதுவாக நேர்மறை) அல்லது நோயாளியின் உடலுக்கு அருகில் ஒரு பெரிய மின்முனையைப் பிடிப்பதன் மூலம் மின்னியல் தூண்டல் மூலம் நோயாளிக்கு நிலையான மின்சாரம் சார்ஜ் செய்யப்பட்டது. பயன்படுத்தப்படும் மின்னழுத்தமானது சுமார் 30–50 kV ஆக இருந்தது. சிகிச்சைக்கு பல மணிநேரம் தேவைப்படலாம். சார்ஜ் செய்த பிறகு நோயாளி மின்சாரத்தில் "குளிக்கப்பட்டார்",இருண்ட அறையில் நோயாளியைச் சுற்றி, குறிப்பாக முடி மற்றும் முனைகளில் ஒரு ஒளிரும் வெளியேற்றமாக இதைக் காணலாம்.  
மின்சாரக் குளியல் சிகிச்சை வலியற்றது, ஆனால் அது நோயாளிக்கு வெப்பம் மற்றும் வியர்வையை ஏற்படுத்தியது, மேலும் இதயத் துடிப்பு அதிகரிக்கச் செய்தது. இது முடியை நிமிர்ந்து நிற்கவும் செய்தது.மின்சாரக் குளியல் ஒரு சிகிச்சையையே உருவாக்கக்கூடும். இது மேலும் சிகிச்சையின் முதல் கட்டமாகவும் இருக்கலாம். மின்விசை சேர்வி செய்த பிறகு நோயாளியிடமிருந்து, குறிப்பாக முதுகெலும்பிலிருந்து தீப்பொறிகளை எடுப்பது ஒரு பொதுவான நடைமுறையாகும்.
# மின்சாரக் குளியல் (மின் சிகிச்சை)

## வரலாறு

18 ஆம் நூற்றாண்டின் நடுப்பகுதியில் இருந்து மருத்துவ சிகிச்சைக்காக மின்சாரம் பயன்படுத்தப்பட்டு வந்தது. இருப்பினும், இது முக்கியமாக போலிகளின் கைகளில் இருந்தது, பெரும்பாலும் இந்த சிகிச்சையை ஒரு உலகளாவிய சஞ்சீவியாக ஊக்குவித்தது. மின்சார குளியல் முறையைப் பயன்படுத்தும் ஒரு பிரபலமான விளிம்பு பயிற்சியாளர் ஜேம்ஸ் கிரஹாம் ஆவார்.1836 ஆம் ஆண்டு முதல் அங்கு "மின்மயமாக்கல் அறையை" நடத்தி வந்த கைஸ் மருத்துவமனையில் கோல்டிங் பேர்ட் என்பவரால் இது முக்கிய பிரதானத்திற்குக் கொண்டு வரப்பட்டது. ஒரு மருத்துவமனையில் மின்சாரம் சிகிச்சையாகப் பயன்படுத்தப்பட்டது இது முதல் முறை அல்ல, ஆனால் அறிவியல் பூர்வமாக அதன் செயல்திறனை முதன்முதலில் ஆய்வு செய்தவர் பேர்ட். தாமஸ் அடிசனின் கூற்றுப்படி, கடந்த கால மருத்துவமனை பயன்பாடு "தெளிவற்றதாகவும் பாரபட்சமற்றதாகவும்" இருந்தது. இந்த கெட்ட பெயரைச் சமாளித்து தனது சக ஊழியர்களை நம்ப வைக்க வேண்டியதன் அவசியத்தை பேர்ட் நன்கு அறிந்திருந்தார். கைஸ் மருத்துவமனை அறிக்கைகளின் தொடரில், வழக்கு ஆய்வுகளின் அடிப்படையில் குறிப்பிட்ட நிலைமைகளுக்கு குறிப்பிட்ட சிகிச்சைகளை பேர்ட் அடையாளம் கண்டார்.தனது பணி போலிகளின் கைகளிலிருந்து வேறுபடுத்திக் காட்டும் வகையில் சிகிச்சையளிக்க முடியாத நிலைமைகளை அவர் விரைவாக எடுத்துக்காட்டினார். இருப்பினும், மற்ற அனைத்தும் தோல்வியடைந்தபோது மின் சிகிச்சை பொதுவாக கடைசி முயற்சியாகக் கருதப்பட்டது.  
பறவையின் மின்சார குளியல் மிகவும் பொதுவான பயன்பாடு, சிகிச்சையின் இடத்திற்கு அருகில் மற்றொரு மின்முனையை வைப்பதன் மூலம் தீப்பொறிகளை இழுக்க நோயாளியின் மீது மின்சார கட்டணத்தைப் பயன்படுத்துவதாகும். அவர் இந்த முறையை கோரியா பாதிக்கப்பட்டவர்களின் முதுகெலும்பில் பயன்படுத்தினார், ஓரளவு வெற்றி பெற்றார். இந்த சிகிச்சையை பேர்ட் பயன்படுத்திய மற்றொரு நிபந்தனை ஈய விஷத்தால் ஏற்படும் மணிக்கட்டு வீழ்ச்சி. இந்த சிகிச்சை வேலை செய்யாத சில நிலைமைகள் இருப்பதை பேர்ட் கண்டறிந்தார், பெரும்பாலும் மூளை அல்லது நரம்பு மண்டலம் சேதமடைந்த கால்-கை வலிப்பு போன்ற நிலைமைகள் ஏற்பட்டது.  
பெஞ்சமின் பிராங்க்ளின் இந்தத் துறையில் சுருக்கமாக பரிசோதனை செய்த பிறகு, நிலையான மின்சாரம் மூலம் நோயாளியை சார்ஜ் செய்யும் செயல்முறை பிராங்க்ளினைசேஷன் என்று அழைக்கப்பட்டது. முதலில் மின்சார அதிர்ச்சிகள், பின்னர் நிலையான சார்ஜிங் மூலம் பல பக்கவாதங்களுக்கு சிகிச்சையளிக்க அவர் முயன்றார், ஆனால் அதிக வெற்றி பெறவில்லை. இந்த நடைமுறைகளை அவர் 1757 ஆம் ஆண்டு ஒரு கடிதத்தில் விவரித்தார். கையில் வைத்திருக்கும் ஊசி மின்முனைகளைப் பயன்படுத்தி காயம் அல்லது குறிப்பிட்ட தோல் பகுதியில் பிராங்க்ளினைசேஷனை உள்ளூரில் பயன்படுத்தலாம். பெரும்பாலும் இதன் நோக்கம் "நிலையான காற்று", அதாவது தோலின் மேல் அயனியாக்கம் செய்யப்பட்ட காற்றை உருவாக்குவதாகும். மாற்றாக, ஓசோன் சிகிச்சையின் ஒரு வடிவமாக அயனியாக்கம் செய்யப்பட்ட காற்றை சுவாசிப்பதே இதன் நோக்கமாக இருக்கலாம்.  
மருத்துவ பயன்பாட்டிற்கான மின்சார குளியல் கருவிகள் 1908 ஆம் ஆண்டு வரை விற்பனையில் இருந்தன.
# அணு மருத்துவம், புற்றுநோயியல் மற்றும் கதிரியக்கச் சிகிச்சை நிறுவனம்

**அணு மருத்துவம், புற்றுநோயியல் மற்றும் கதிரியக்கச் சிகிச்சை நிறுவனம்** (*Institute of Nuclear Medicine, Oncology and Radiotherapy*) பாக்கித்தான் நாட்டின் கைபர் பக்துன்வா மாகாணத்திலுள்ள அப்போட்டாபாத்து நகரத்தில் இருக்கும் அயூப் கற்பித்தல் மருத்துவமனையில் உள்ளது. புற்றுநோய் நோயாளிகளுக்கு அணு தொழில்நுட்பத்தின் மூலம் புற்று நோயைக் கண்டறிதல் மற்றும் சிகிச்சை வழங்குதல் ஆகியவற்றை வழங்கும் ஒரு சிறப்பு மருத்துவ ஆராய்ச்சி மையமாக இந்நிறுவனம் அறியப்படுகிறது. 2004 ஆம் ஆண்டு இந்நிறுவனம் தொடங்கப்பட்டது. இந்த நிறுவனம் பாக்கித்தான் அணுசக்தி ஆணையம் இயக்கும் 18 புற்றுநோய் மருத்துவமனைகளில் ஒன்றாகும். பாக்கித்தான் நாட்டின் சுகாதாரத் துறையை மேம்படுத்துவதற்காக அணுசக்தி தொழில்நுட்பத்தைப் பயன்படுத்துவதற்கு பாக்கித்தான் அணுசக்தி ஆணையம் இந்நிறுவனத்திற்கு முன்னுரிமை அளித்துள்ளது. இங்கு நோயாளிகள் அதிநவீன நோயறிதல் மற்றும் சிகிச்சையை இலவசமாகவோ அல்லது மானிய விலையிலோ பெறுகிறார்கள். மேலும் இந்நிறுவத்தினர் தேசிய புற்றுநோய் விழிப்புணர்வு மற்றும் தடுப்பு திட்டத்திலும் ஈடுபட்டுள்ளனர்.
# விக்கிப்பீடியா:கூகுள்25/புதியது/இலங்கை

## யாழ்ப்பானம் (40 தலைப்புகள்)

| Arul Pragasam | 13199 |  |
| --- | --- | --- |
| V. Manicavasagar | 10722 |  |
| Maithripala Senanayake | 9293 |  |
| Migapulle Arachchi | 6518 |  |
| Kandiah Neelakandan | 7871 |  |
| Dingiri Bandara Welagedara | 6230 |  |
| 2009 Sri Lankan local elections | 31625 |  |
| T. Nadaraja | 9652 |  |
| Mariampillai Sarathjeevan | 6902 |  |
| Osmania College | 10403 |  |
| Holy Family Convent | 7603 |  |
| Y. Balaretnarajah | 6502 |  |
| List of University of Jaffna people | 16130 |  |
| Henry Thambiah | 7522 |  |
| History of the Jaffna kingdom | 23336 |  |
| Sabapathypillai Illangaratnam | 7318 |  |
| K. D. Arulpragasam | 6502 |  |
| Sucharitha Gamlath | 12708 |  |
| Sabaratnam Arulkumaran | 9833 |  |
| T. Somasekaram | 7739 |  |
| R. Kumaravadivel | 6340 |  |
| R. Kanagasuntheram | 8070 |  |
| Nishan Canagarajah | 12873 |  |
| K. Kanag-Isvaran | 14263 |  |
| C. J. T. Thamotheram | 8859 |  |
| Neethan Shan | 32187 |  |
| Herbert Fernando | 7097 |  |
| Kruys Church | 6118 |  |
| Vijay Thanigasalam | 15781 |  |
| Grace Paul | 7183 |  |
| Mannar martyrs | 14344 |  |
| Sivaguru S. Sritharan | 8099 |  |
| Dalvir Singh | 24347 |  |
| Nagarkovil Maha Vidyalayam | 6049 |  |
| Edwin Savundra | 20025 |  |
| Danu Innasithamby | 8212 |  |
| K. M. Chellappah | 8173 |  |
| Peter Selvaratnam | 8311 |  |
| Battle of Vannarapannai | 11157 |  |
| William Crofton Twynam | 25430 | } |
# விக்கிப்பீடியா:கூகுள்25/புதியது/இலங்கை

## கொழும்பு (766 தலைப்புகள்)
# பகாங் இராச்சியம்

**பகாங் இராச்சியம்** (மலாய்: *Kerajaan Pahang*; ஆங்கிலம்: *Pahang Kingdom*) என்பது 1770 முதல் 1881 வரை மலாயாவில் அமைந்திருந்த ஒரு மலாய் இராச்சியம்; மற்றும் தற்போதைய மலேசிய மாநிலமான பகாங் மாநிலத்தின் முன்னோடி மாநிலமாகும். ஜொகூர் பேரரசு படிப்படியாக வீழ்ச்சி அடைந்ததைத் தொடர்ந்து, பகாங்கில் பெண்டகாரா அரசமரபு தன் அதிகாரத்தை வலுப்படுத்தியது. அதன் பின்னணியில் இந்த பகாங் சுல்தானகம் உருவானது.